Rådets forordning (EF) nr. 1869/2003

af 20. oktober 2003

om indgåelse af aftalen i form af brevveksling om forlængelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Mauritius om fiskeri ud for Mauritius' kyst, for perioden fra 3. december 2002 til 2. december 2003

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Ifølge artikel 12, stk. 3, i aftalen mellem Det Europæiske Fællesskab og regeringen for Mauritius om fiskeri ud for Mauritius' kyst(3) indleder de kontraherende parter inden udløbet af gyldighedsperioden for den protokol, der er knyttet til aftalen, forhandlinger om efter fælles aftale at fastlægge indholdet af protokollen for den følgende periode og eventuelt ændringer af eller tilføjelser til bilaget.

(2) Da den mauritiske part ikke var parat til at indlede forhandlinger af mangel på forventede oplysninger besluttede de to parter at forlænge den nuværende protokol(4), der blev godkendt ved forordning (EF) nr. 444/2001(5), med et år ved en aftale i form af brevveksling i afventning af forhandlingerne om ændringer af protokollen.

(3) Det er i Fællesskabets interesse at godkende denne forlængelse.

(4) Nøglen til fordeling af fiskerimulighederne mellem medlemsstaterne bør bekræftes -

UDSTEDT FØLGENDE FORORDNING:

Artikel 1

Aftalen i form af brevveksling om forlængelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Fællesskab og regeringen for Mauritius om fiskeri ud for Mauritius' kyst, for perioden fra 3. december 2002 til 2. december 2003(6) godkendes hermed på Det Europæiske Fællesskabs vegne.

Artikel 2

De fiskerimuligheder, der er fastsat i protokollens artikel 1, fordeles mellem medlemsstaterne på følgende måde:

- notfartøjer til tunfiskeri: Frankrig 20, Spanien 20, Italien 2 og Det Forenede Kongerige 1

- langlinefartøjer med flydeline: Spanien 19, Frankrig 13 og Portugal 8

- linefartøjer: Frankrig 25 BRT pr. måned i årsgennemsnit.

Hvis de i protokollen fastsatte fiskerimuligheder ikke opbruges med licensansøgningerne fra disse medlemsstater, kan Kommissionen tage licensansøgninger fra andre medlemsstater i betragtning.

Artikel 3

Medlemsstater, hvis fartøjer fisker under denne aftale i form af brevveksling, skal meddele Kommissionen, hvor store mængder af hver bestand deres fartøjer fanger i Mauritius' fiskerizone, jf. Kommissionens forordning (EF) nr. 500/2001(7).

Artikel 4

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 20. oktober 2003.

På Rådets vegne

P. Maroni

Formand

(1) Forslag af 8. maj 2003 (endnu ikke offentliggjort i EUT).

(2) Udtalelse af 24. september 2003 (endnu ikke offentliggjort i EUT).

(3) EFT L 159 af 10.6.1989, s. 2.

(4) EFT L 180 af 19.7.2000, s. 30.

(5) EFT L 64 af 6.3.2001, s. 1.

(6) EUT L 147 af 14.6.2003, s. 40.

(7) EFT L 73 af 15.3.2001, s. 8.